Ujumise Euroopa pikaraja meistrivõistlustel osales sel aastal 11 Eesti ujujat. Eestlaste jaoks algas võistlus 12. mail, kui stardis oli avaveeujuja Sander Paavo. 17.-23. maini jätkusid võistlused basseinis, kus oli stardis 10 Eesti ujujat – Eneli Jefimova, Maria Romanjuk, Martin Allikvee, Daniel Zaitsev, Aleksa Gold, Kregor Zirk, Alina Vedehhova, Joonas Niine, Alex Ahtiainen ja Armin Evert Lelle.
Kregor Zirk
Kregor pääses kahel alal poolfinaali ja ühel alal finaali ning uuendas Eesti rekordeid neljal korral.
Basseiniujujatest esimese stardi teinud Kregor ujus kohe Eesti rekordi 400 m vabaltujumises ajaga 3.48,39 ja pääses kaheksandana finaali. Õhtuses finaalujumises suutis Kregor Eesti rekordit veel 4 sajandikku nihutada ja saavutas 8. koha Eesti rekordiga 3.48,35.
200 m liblika eelujumises püstitas Kregor Eesti rekordi ajaga 1.57,56, mis viis ta 15ndana poolfinaali. Poolfinaalis tegi Kregor taas väga tugeva ujumise tulles Euroopa kümnendaks uue Eesti rekordiga 1.56,63. Olümpia A-normist jäi Kregoril puudu vaid 15 sajandikku.
200 m vabaltujumises pääses Kregor 12ndana poolfinaali ajaga 1.47,78. Poolfinaalis saavutas Kregor 10. koha ajaga 1.47,16. Finaalist jäi Kregoril puudu vaid 8 sajandikku.
Eneli Jefimova
Eneli pääses kahel alal poolfinaali ja ühel alal EM-i finaali ning ujus kaks Eesti rekordit individuaaldistantsidel ja osales teatevõistkonna ujutud Eesti rekordis.
Eneli ujus 100 m rinnuli eelujumises aja 1.07,15 ja jõudis sellega 14ndana poolfinaali, kus ta püstitas võimsa Eesti rekordi ajaga 1.06,47 ja pääses seitsmendana EM-i finaali! Finaalis saavutas ta 8. koha ajaga 1.06,83.
Eneli jõudis kümnendana poolfinaali ka 50 m rinnulis, mille eelujumises püstitas ta Eesti rekordi ajaga 30,83. Eelmine Eesti rekord ajaga 30,93 kuulus samuti Eneli nimele ja oli ujutud selle aasta aprillis. Poolfinaalis Eneli 12. kohale ajaga 30,97.
200 m rinnulis saavutas Eneli 24. koha ajaga 2.28,64. ja 50 m vabaltujumises 56. koha ajaga 27,38.
Daniel Zaitsev
Daniel pääses ühel alal EM-i poolfinaali, kus ta jäi imenapilt finaalist välja ning ujus üle 13 aastat püsinud Eesti rekordi ja osales ka teatevõistkonna ujutud Eesti rekordis.
50 liblikas pääses Daniel 15ndana poolfinaali ajaga 23,55, kus ta jäi 9. kohta jagama ajaga 23,39. Finaalist jäi Danielil puudu vaid 3 sajandikku.
50 m vabaltujumises ujus Zaitsev Eesti rekordi ajaga 22,32. Vägev tulemus andis EM-il 21. koha. Poolfinaali pääsemisest jäi puudu 8 sajandikku. Eelmine Eesti rekord ajaga 22,37 kuulus Miko Mälbergi nimele ja oli ujutud 2008. aastal Pekingi olümpial.
Daniel tuli 100 m vabaltujumises 38. kohale ajaga 49,51 ja 50 m selilis 28. kohale isikliku rekordiga 25,62.
Aleksa Gold
Aleksa Gold pääses ühel alal EM-i poolfinaali ja oli osa ka teatevõistkonna ujutud Eesti rekordist.
Aleksa pääses 200 m seliliujumises 16ndana poolfinaali ajaga 2.14,11, kus ta tuli 16. kohale ajaga 2.15,17.
100 m vabalt läbis Aleksa tugeva isikliku rekordiga 55,87, mis andis talle 35. koha. Jana Kolukanova nimele kuuluvast Eesti rekordist jäi puudu vaid 6 sajandikku.
Naiste 50 m vabaltujumises saavutas Aleksa 36. koha uue isikliku rekordiga 25,80 ja 200 m vabaltujumises 31. koha ajaga 2.02,16.
Maria Romanjuk
Maria uuendas enda isiklikke EM-il viiel korral ja ujus ühe Eesti rekordi.
Maria püstitas Eesti rekordi 200 m kompleksis väga võimsa ajaga 2.17,78. Tulemuseks 31. koht. Eelmine Eesti rekord ajaga 2.18,65 kuulus Aleksa Goldi nimele ja oli ujutud selle aasta aprillis. Maria eelmine isiklik oli 2.19,14.
100 m rinnulis jäi Maria napilt poolfinaalikohast ilma. Ta püstitas 100 m rinnuli eelujumises isikliku rekordi 1.08,09 ning läks ümber ujumisse, et poolfinaali koha eest võidelda. Kahjuks osutus leedulannast konkurent kiiremaks ja Maria poolfinaali ei pääsenud, kuid uuendas võimsalt enda isiklikku rekordit ujudes tugeva aja 1.07,68.
50 m rinnulis tuli Maria 25. kohale ajaga 31,70, 200 m rinnulis saavutas ta 32. koha uue isikliku rekordiga 2.30,37 ja 50 m vabaltujumises 48. koha samuti isikliku rekordiga 26,31.
Martin Allikvee
Martin osales teatevõistkonna ujutud Eesti rekordis.
Martin saavutas 200 m rinnulis 22. koha ajaga 2.12,80.
50 rinnulis tuli Allikvee 44. kohale ajaga 28,45 ja 100 m rinnulis 50. kohale ajaga 1.02,11.
Alex Ahtiainen
Alex püstitas EM-il kolm isiklikku rekordit ja osales mõlemas teateujumises, kus Eesti võistkonnad uued Eesti rekordid ujusid.
100 m vabaltujumises tuli ta 55. kohale uue võimsa isikliku rekordiga 50,06, 100 m selilis 52. kohale samuti isikliku rekordiga 57,25 ja ka 50 m liblikas ujus ta uue isikliku ajaga 24,42, tulemuseks 48. koht.
Joonas Niine
Joonas saavutas meeste 100 m rinnulis 55. koha isikliku rekordiga 1.02,50.
200 m rinnulis tuli ta 44. kohale ajaga 2.20,94 ja 50 m rinnulis 32. kohale ajaga 28,06.
Armin Evert Lelle
Armin Evert osales mõlemas teateujumises, kus Eesti võistkonnad uued Eesti rekordid ujusid.
Armin saavutas 100 m selilis 38. koha ajaga 55,65 ja 200 m selilis 39. koha ajaga 2.03,68.
Alina Vedehhova
Naiste 100 m liblikas tuli Alina Vedehhova 50. kohale ajaga 1.02,76, 100 m vabaltujumises 64. kohale ajaga 1.00,28 ja 50 m liblikas 38. kohale ajaga 27,56.
Sander Paavo
Sander Paavo tuli 5km avaveeujumises 24. kohale ajaga 1:05.34,8.
Teateujumised
EM-i viimasel päeval püstitas Eesti meeste teatenelik võimsa Eesti rekordi. Eesti rekord sündis 4×100 m kombineeritud teateujumises ajaga 3.37,76, tulemuseks 16. koht. Meeskonnas ujusid Armin Evert Lelle, Martin Allikvee, Alex Ahtiainen ja Daniel Zaitsev. Eelmine Eesti rekord ajaga 3.40,72 oli ujutud 2018. aastal Glasgows.
Eesti teatevõistkond püstitas Eesti rekordi 4×100 m kombineeritud segateates ajaga 3.50,94. Võistkonnas ujusid Armin Evert Lelle, Eneli Jefimova, Alex Ahtiainen ja Aleksa Gold. Eelmine Eesti rekord sel distantsil oli 3.51,89.
Kõik tulemused leiab SIIT.